CELEX: 62016CN0147
Language: sl
Date: 2016-03-14 00:00:00
Title: Zadeva C-147/16: Predlog za sprejetje predhodne odločbe, ki ga je vložilo Vredegerecht te Antwerpen (Belgija) 14. marca 2016 – Karel de Grote – Hogeschool Katholieke Hogeschool Antwerpen VZW/Susan Romy Jozef Kuijpers

13.6.2016   
            
            
               SL
            
            
               Uradni list Evropske unije
            
            
               C 211/28
            
         
      Predlog za sprejetje predhodne odločbe, ki ga je vložilo Vredegerecht te Antwerpen (Belgija) 14. marca 2016 – Karel de Grote – Hogeschool Katholieke Hogeschool Antwerpen VZW/Susan Romy Jozef Kuijpers
      (Zadeva C-147/16)
      (2016/C 211/36)
      Jezik postopka: nizozemščina
      
         Predložitveno sodišče
      
      Vredegerecht te Antwerpen
      
         Stranki v postopku v glavni stvari
      
      
         Tožeča stranka: Karel de Grote – Hogeschool Katholieke Hogeschool Antwerpen VZW
      
         Tožena stranka: Susan Romy Jozef Kuijpers
      
         Vprašanja za predhodno odločanje
      
      
                  1.
               
               
                  Ali je nacionalno sodišče, ki odloča o tožbi zoper potrošnika zaradi neizpolnitve pogodbe, če je na podlagi notranjih postopkovnih pravil izključno pristojno, da po uradni dolžnosti preizkusi, ali je predlog v nasprotju s kogentnimi nacionalnimi določbami, pristojno tudi, da po uradni dolžnosti – celo v primeru zamude – preizkusi, ali oziroma ugotovi, da zadevna pogodba spada na področje uporabe Direktive (Sveta 93/13/EGS z dne 5. aprila 1993) o nedovoljenih pogojih v potrošniških pogodbah (1), kot je bila prenesena v belgijsko pravo?
               
            
                  2.
               
               
                  Ali je treba neodvisno izobraževalno ustanovo, ki potrošniku zagotavlja subvencionirano izobraževanje, v zvezi s pogodbo o takem zagotavljanju izobraževanja v zameno za plačilo šolnine in morebitnega dodatnega zneska za nadomestilo stroškov, ki nastanejo izobraževalni ustanovi, na podlagi evropskega prava šteti za podjetje?
               
            
                  3.
               
               
                  Ali Direktiva (Sveta) 93/13/EGS z dne 5. aprila 1993 o nedovoljenih pogojih v potrošniških pogodbah velja za pogodbo o zagotavljanju subvencioniranega izobraževanja, ki jo skleneta potrošnik in neodvisna subvencionirana izobraževalna ustanova, in ali je treba neodvisno izobraževalno ustanovo, ki potrošniku zagotavlja subvencionirano izobraževanje, v zvezi s pogodbo o takem zagotavljanju izobraževanja šteti za prodajalca ali ponudnika v smislu te direktive?
               
            
         (1)  UL, posebna izdaja v slovenščini, poglavje 15, zvezek 2, str. 288.